
Për kalimin në përdorim të ministrisë së turizmit, kulturës, rinisë dhe sporteve, teatrit kombëtar të operës dhe baletit e ansamblit popullor, të objektit nr.19 “godina e sinoptikës së vjetër”, pjesë e pronës nr.109, “ish-uzina e artilerisë“ në brarë, tiranë, në administrim të ministrisë së mbrojtjes

Në mbështetje të nenit 100 të Kushtetutës, të neneve 13 e 15 të ligjit nr.8743, datë 22.2.2001 “Për pronat e paluajtshme të shtetit”, me propozimin e Ministrit të Mbrojtjes dhe Ministrit të Turizmit, Kulturës, Rinisë dhe Sporteve, Këshilli i Ministrave

Vendosi:

1. Kalimin në përdorim të Ministrisë së Turizmit, Kulturës, Rinisë dhe Sporteve, për Teatrin Kombëtar të Operës dhe Baletit e Ansamblin Popullor, të objektit nr.19 “Godina e sinoptikës së vjetër”, me sipërfaqe 980.4 (nëntëqind e tetëdhjetë pikë katër) m2, pjesë e pronës nr.109 “ish-Uzina e Artilerisë”, pronë në administrim të Ministrisë së Mbrojtjes, me qëllim magazinimin e dekoreve të shfaqjeve, deri më 31 dhjetor të vitit 2020.
2. Ministrisë së Turizmit, Kulturës, Rinisë dhe Sporteve, Teatrit Kombëtar të Operës dhe Baletit dhe Ansamblit Popullor u ndalohet ta ndryshojnë destinacionin e pronës së përcaktuar në këtë vendim, ta tjetërsojnë atë ose t’ua japin në përdorim të tretëve.
3. Ministri i Mbrojtjes dhe Ministri i Turizmit, Kulturës, Rinisë dhe Sporteve të nxjerrin aktet e nevojshme për dhënien në përdorim të objektit, duke përcaktuar detyrimet për secilin institucion.
4. Ngarkohen Ministri i Mbrojtjes dhe Ministri i Turizmit, Kulturës, Rinisë dhe Sporteve për zbatimin e këtij vendimi.
Ky vendim hyn në fuqi pas botimit në Fletoren Zyrtare.


Kryeministri
Sali Berisha

